钦定古今图书集成/方舆汇编/职方典/第1252卷 > 《衡山九真碑》元·帝
## 钦定古今图书集成/方舆汇编/职方典/第1252卷 > 《衡山九真碑》元·帝

箫鼓腾空，烟霞相接，星辰夺采，灯烛非明，风牖云梁，
千门万户，“楼施九柱，已同濑乡之地，山带五城，复类
元洲之所，玉版之经犹蕴，金丹之处存焉”，上月台而
遗爱，登景云而忘老，欣欣然不知所以而然，日晖石
瓦，东眺灵寿之峰，月荫玉床，西瞻华盖之岭，竹类黄
金，既葳蕤而防露，木似红莲，且纷披而拂日，杯传九
酝，隐沦之车晨至。堂开四扇，西盈之钟夜响。